Para outras páxinas con títulos homónimos véxase: Vitoria (homónimos).

| *Victoria amazonica* |
| --- |
| Floración da vitoria rexia (*V. amazonica*) no Hortus Botanicus de Ámsterdanimaxe de Dirk van der Made |
| Clasificación científica |
| 

|  |  |
| --- | --- |
| Reino: | Plantae |
| División: | Fanerógama Magnoliophyta |
| Clase: | Magnoliopsida |
| Orde: | Nymphaeales |
| Familia: | Nymphaeaceae |
| Xénero: | *Victoria* |
| Especie: | *Victoria amazonica* |

 |
| Nome binomial |
| *Victoria amazonica*(Poepp.) J.C.Sowerby |

A **vitoria rexia** (***Victoria amazonica***) é unha planta acuática da familia das ninfáceas, típica da rexión amazónica. Posúe unha gran folla en forma de círculo, que fica sobre a tona da auga, e pode chegar a ter até 2,5 metros de diámetro e soportar até 40 quilos se fosen ben distribuídos na súa superficie.

Unha flor de vitoria rexia.

Descrición
----------

Caracterízase por ter grandes follas circulares (pratos) de até 2,5 metros de diámetro que boian na tona da auga sobre talos somerxidos que acadan 7 a 8 m de longo.

A flor, que mide até 40 cm de diámetro, ábrense á noitiña (a partir das seis da tarde). A flor (a floración ocorre dende o inicio de marzo até xullo) pode ser branca, lila, roxa, rosa e até amarela , e expelen un recendo nocturno doce semellante ao cheiro do albaricoque, chamada normalmente "rosa lacustre", mantense aberta até aproximadamente as nove horas da mañá do día seguinte. No segundo día, o da polinización, a flor é cor de rosa. Así que as flores se abren, o seu forte cheiro atrae os escaravellos polinizadores (*cyclocefalo casteneaea*), que as penetran e nelas fican os ovos. Hoxe existe o control por novas tecnoloxías (fertilización e hormonas) co que é posíbel controlar o tamaño dos pratos (follas), polo que é moi usada no paisaxismo urbano tanto en grandes lagos coma en pequenos espellos de auga.

Vista por baixo.

Etimoloxía
----------

Ademais do nome galeguizado de vitoria rexia, no Amazonas coñécese co nome de *baronesa*.
Así mesmo no seu país de orixe ten outros nomes autóctonos: *irupé* (guaraní), *uapé*, *aguapé* (tupí), *aguapé-assú*, *jaçanã*, *nampé*, *forno-de-jaçanã*, *rainha-dos-lagos*, *milho-d'água* e *cará-d'água*. Os ingleses déronlle o nome Vitoria en homenaxe á raíña, cando o explorador alemán ao servizo da Coroa Británica Robert Hermann Schomburgk levou as súas sementes para os xardíns do palacio inglés.

Usos
----

Ademais do uso ornamental en xardíns acuáticos, o zume extraído das súas raíces é utilizado polos indios como tintura negra para os cabelos. Tamén utilízase como folla sagrada nos rituais da cultura afro-brasileira denominándose **oxibata**.

Notas
-----

* José Flávio Pessoa de Barros – Eduardo Napoleão - Ewé Òrìsà - *Uso Litúrgico e terapêutico dos Vegetais nas casas de candomblé Jêje-Nagô*, Editora Bertrand Brasil.

Véxase tamén
------------

### Ligazóns externas

* *Vitoria rexia* en Jardineiro.net - foto e descrición
* A vitoria rexia en Indaial

|  |  |
| --- | --- |
| Control de autoridades | 
* Wd: Q162070
* EBID: ID
* GND: 4188217-9
* LCCN: sh86007534
* MAG: 2778615236
* NKC: ph779468

 |

|  |  |
| --- | --- |
| Identificadores taxonómicos | 
* BioLib: 61619
* EOL: 2865660
* EPPO: VIJAM
* GBIF: 5553148
* iNaturalist: 179027
* IPNI: 605775-1
* ITIS: 896690
* NCBI: 85961
* PalDat: Victoria\_regia
* PlantList: tro-22600136
* POWO: ID
* TAXREF: 928485
* Tropicos: 22600136
* uBio: 5897287
* PLANTS: VIAM9

 |